ဗာဟိရာနတ္တာတီတာနာဂတသုတ်

-သံ၊၂၊၂၄၀။ သံ၊မြန်၊၂၊၂၃၂။ သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ ၁-အနိစ္စဝဂ္ဂ၊ ဒွါဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အတိတ်၊ အနာဂတ်အာယတနတို့သည် အနတ္တတို့သာတည်း။ ပစ္စုပ္ပန်အာယတနတို့အား အဘယ် ဆိုဖွယ်ရာရှိတော့အံ့နည်း။ ဤသို့သိမြင်သော သုတဝန္တအရိယာသာဝကသည် အတိတ်အာယတနတို့၌ ငဲ့ကွက်တွယ်တာမှုမရှိတော့၊ အနာဂတ်အာယတနတို့၌ လွန်လွန်ကဲကဲ မစွဲလမ်းတော့၊ ပစ္စုပ္ပန်အာယတနတို့၌ ငြီးငွေ့ခြင်း နိဗ္ဗိန္ဒဉာဏ်အကျိုးငှာ တပ်မက်မောမှုကင်းခြင်း မဂ်ဉာဏ်အကျိုးငှာ၊ ဖလသမာပတ်ဖြင့် ချုပ်ငြိမ်းရန်အကျိုးငှာ ကျင့်ပေ၏-အစရှိသည်ဖြင့် ဗာဟိရာယတန တစ်ပါးစီ တစ်ပါးစီကို အကျယ်ဝေဖန်၍ ရဟန်းတို့အား ဘုရားရှင် ဟောကြားတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ
 ကိုးကား 

Category:သံယုတ္တနိကာယ်